
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00911/2014-04
12.12.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 12.12.2014. године, донела је

О Д Л У К У

о акредитацији студијског програма
основних струковних студија

Утврђује се да ВИСОКА ПОСЛОВНА ШКОЛА СТРУКОВНИХ СТУДИЈА ПРОФ. ДР РАДОМИР БОЈКОВИЋ (СТАРИ НАЗИВ ВИСОКА ШКОЛА СТРУКОВНИХ СТУДИЈА ЗА ПОСЛОВНО ИНДУСТРИЈСКИ МЕНАЏМЕНТ) са седиштем у Косанчићева 4, КРУШЕВАЦ, ПИБ: 100321232, Матични број: 06940960,  испуњава прописане стандарде за акредитацију студијског програма: основне струковне студије – ЕКОНОМИЈА У ПОСЛОВНО ИНДУСТРИЈСКОМ СИСТЕМУ – СТУДИЈЕ НА ДАЉИНУ у оквиру поља друштвено-хуманистичких наука и то за упис 40 (четрдесет) студената у прву годину у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ПОСЛОВНА ШКОЛА СТРУКОВНИХ СТУДИЈА ПРОФ. ДР РАДОМИР БОЈКОВИЋ (СТАРИ НАЗИВ ВИСОКА ШКОЛА СТРУКОВНИХ СТУДИЈА ЗА ПОСЛОВНО ИНДУСТРИЈСКИ МЕНАЏМЕНТ) са седиштем у Косанчићева 4, КРУШЕВАЦ, је дана 28.05.2014. године поднела захтев за акредитацију студијског програма основне струковне студије – ЕКОНОМИЈА У ПОСЛОВНО ИНДУСТРИЈСКОМ СИСТЕМУ – СТУДИЈЕ НА ДАЉИНУ у оквиру поља друштвено-хуманистичких наука под бројем 612-00-00911/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ПОСЛОВНА ШКОЛА СТРУКОВНИХ СТУДИЈА ПРОФ. ДР РАДОМИР БОЈКОВИЋ (СТАРИ НАЗИВ ВИСОКА ШКОЛА СТРУКОВНИХ СТУДИЈА ЗА ПОСЛОВНО ИНДУСТРИЈСКИ МЕНАЏМЕНТ) и предлог одлуке, достављени су Комисији за акредитацију и проверу квалитета.
Студијски програм припада пољу друштвено-хуманистичких и области Економске науке што је у  складу са законом и листом области коју је утврдио Национални савет. Назив дипломе СТРУКОВНИ ЕКОНОМИСТА је у складу са листом звања коју је утврдио Национални савет, а дужина студија од 3 године је у складу са законом.

Програм је прихваћен од стране Наставног већа Високе пословне школе струковних студија „Проф. др Радомир Бојковић“, Крушевац, дана 26.03.2014. године.
Студијски програм садржи све законом предвиђене елементе и има предвиђени број ЕСПБ. Број ЕПСБ бодова након завршених студија је 180. 

Сврха студијског програма који се спроводи учењем на даљину је да се студентима омогући стицање свих знања, способности и компетенција као при реализације истог студијског програма класичним извођењем наставе, али уз бројне погодности које нуде информационо-комуникационе технологије.

У реализацији наставе у оквиру студијског програма студенти ће преко платформе за ДЛС пратити наставу, добијати наставни материјал, активно учествовати у решавању домаћих задатака и квизова, комуницираће са настаницима, имаће ажурне информације о свим дешавањима на факултету и имаће увид у освојене бодове за обављене активности. 

Извођење студијског програма путем ДЛС обезбеђује исти ниво знања свршрних студената основних студија, исту ефикасност студирања и исти ранг (квалитет) дипломе као и у случају уобичајеног (класичног) начина реализације студијског програма. 

Циљеви садрже одреднице из којих би се могао закључити зашто је овај програм у области организационих наука. Међу циљевима су сви они који се тичу стицања знања и компетенција у области организационих наука.

Jасно је наведено које опште и предметно специфичне способности студенти стичу савладавањем програма.

Класификација предмета по типу је: Академско-општеобразовни предмети 13.18%, Теоријско-методолошки 00.00%, Научно-стручни предмети 45.00%, Стручно-апликативни предмети 41.85%. 
Установа је приложила Књигу предмета у којој је сваки предмет специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, садржајем предмета, препорученом литературом, методима извођења наставе, начином провере знања и оцењивања. 

Фактор изборности према према позицијама где студент бира предмете је 22.22%.

Курикулум одговара назначеном звању и датим компетенцијама у студијском програму. Курикулум јасно приказује распоред предмета по семестрима, број ЕСПБ бодова и фонд часова. За сваки предмет наведени су мерени циљеци курса са очекиваним исходима, знањима и компетенцијама, реалним предусловима за похађање предмета, конкретним и смисленим садржајем предмета, препорученим литературом, савременим методима извођења наставе, као и начином провере знања и оцењивања.

Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са најмање три програма иностраних високошколских установа (VISOKA ŠOLA ZA MANAGEMENT V KOPRU – SLOVENIA; EUROPEAN UNIVERSITY - EU BUSINESS SCHOOL IN BARCELONA, GENEVA AND MUNICH; THE UNIVERSITY AT BUFFALO SCHOOL OF MANAGEMENT, NEW YORK). 
Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на прву годину студенти полажу пријемни испит.

Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30 а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. 

Укупан број наставника је довољан да покрије укупан број часова наставе на студијском програму. У реализацији студијског програма укључено је 21 наставника, од тога 14 наставника са пуним радним временом и 7 са непуним радним временом. Просечно оптерећење наставника на студијском програму 1.58 часова недељно. Нема наставника са ангажовањем већим од 12 часова недељно. Наставници са пуним радним временом држе 70.19% наставе. Испуњен је захтев да најмање 70% часова од активне наставе држе наставници  са пуним радним временом.

Нема сарадника на овом студијском програму. 
Квалификације наставног особља одговарају нивоу њихових задужења и документоване су референцама и подаци који су доступни јавности.

Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука. 

Обезбеђен је одговарајући простор за извођење наставе. Обезбеђена је неопходна техничка опрема за извођење наставе. 

Високошколска установа је обезбедила покривеност предмета одговарајућом уџбеничком литературом. Наведена листа уџбеника доступна је студентима на студијском програму, а листа библиотечких јединица релевантних за студијски програм броји 161 наслов. 

Установа је установила процедуре за праћење квалитета студијског програма. Преко студенских анкета проверава се и утврђује се да ли наставници и сарадници имају коректан и професионалан однос према студентима.

Установа је формирала Комисију за контролу квалитета, и приложила је извештај о резултатима самовредновања. Приложени су документи: Политика обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет. Комисија за контролу квалитета се састоји од 5 чланова, од којих су два из редова студената.

Студијски програм заснован на методама и технологијама образовања на даљину подржан је ресурсима који обезбеђују квалитетно извођење студијског програма. Наставни садржај, подржан расположивим ресурсима, може се квалитетно парцијално реализовати кроз систем студија на даљину јер је обезбеђен одговарајући  ниво знања наставника и сарадника који гарантује исти ниво знања дипломираних студената, ефикасност студирања и квалитет дипломе као и у случају класичног начина реализације студијског програма.

У оквиру система за управљање процесом учења на даљину Школа поседује интегрисану рачунарску платформу (DLS – Distance Learning System) MOODLE (Modular Object-Oriented Distance Learning Environment), платформу која подржава припрему и дистрибуцију мултимедијалних наставних садржаја (текст, звучне и видео информације) намењених самосталном усвајању од стране студената.

У циљу ефикасног и оптималног функционисања и праћења развоја информационо-комуникационих технологија, платформа МООDLE редовно се унапређује на актуелну верзију.

MOODLE платформа, кроз специјализоване модуле, омогућава и:

· Приступ студената припремљеном наставном садржају, а наставника спровођењу измена;

· Кориснички интерфејс више категорија корисника: студенти, наставници и администратори;

· Приступ корисника самосталном или тимском решавању постављених задатака, кроз модуле специјализованих Форума, интерактивних Речника, Задатака, Вики страница и Радионица, у којима се дискусије и целокупан рад студената може оцењивати и усмеравати од стране наставника;

· Евидентирање времена које студент проведе на проучавању наставног материјала;

· Проверу знања студената;

Контролу приступа са лозинкама у циљу заштите садржаја;     
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ВИСОКА ПОСЛОВНА ШКОЛА СТРУКОВНИХ СТУДИЈА ПРОФ. ДР РАДОМИР БОЈКОВИЋ (СТАРИ НАЗИВ ВИСОКА ШКОЛА СТРУКОВНИХ СТУДИЈА ЗА ПОСЛОВНО ИНДУСТРИЈСКИ МЕНАЏМЕНТ)  за студијски програм основне струковне студије – ЕКОНОМИЈА У ПОСЛОВНО ИНДУСТРИЈСКОМ СИСТЕМУ – СТУДИЈЕ НА ДАЉИНУ у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

Б е о г р а д
У В Е Р Е Њ Е
О АКРЕДИТАЦИЈИ студијског програма
основних струковних студија
ВИСОКА ПОСЛОВНА ШКОЛА СТРУКОВНИХ СТУДИЈА ПРОФ. ДР РАДОМИР БОЈКОВИЋ (СТАРИ НАЗИВ ВИСОКА ШКОЛА СТРУКОВНИХ СТУДИЈА ЗА ПОСЛОВНО ИНДУСТРИЈСКИ МЕНАЏМЕНТ) са седиштем у Косанчићева 4, КРУШЕВАЦ, ПИБ: 100321232, Матични број: 06940960, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   основне струковне студије – ЕКОНОМИЈА У ПОСЛОВНО ИНДУСТРИЈСКОМ СИСТЕМУ – СТУДИЈЕ НА ДАЉИНУ у оквиру поља друштвено-хуманистичких наука и то за упис 40 (четрдесет) студената у прву годину у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

